Oficiālais Vēstnesis L 178 , 07/07/1997 Lpp. 0006 - 0007



Padomes Lēmums (1997. gada 26. jūnijs) par to tiesību aktu īstenošanas uzraudzību, kas pieņemti attiecībā uz patvērumu (97/420/TI) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā K.3. panta 2. punkta a) apakšpunktu, ņemot vērā prioritāro darba programmu, ko Padome pieņēma 1993. gada 30. novembrī un ar ko tā jo īpaši aicina sagatavot gada ziņojumus par sasniegumiem tieslietās un iekšlietās, un Padomes 1996. gada 14. oktobra Rezolūciju, ar ko nosaka prioritātes sadarbībai tieslietās un iekšlietās laikā no 1996. gada 1. jūlija līdz 1998. gada 30. jūnijam [1], ņemot vērā Eiropas Parlamenta rezolūcijas, kas pieņemtas patvēruma jomā, tā kā Līguma K.1. panta 1. punktā ir noteikts, ka dalībvalstis patvēruma politiku uzskata par vispārsvarīgu jautājumu; tā kā uzraudzība attiecībā uz to, kā dalībvalstis īsteno tiesību aktus, ko Kopiena pieņēmusi šajā jomā, parādīs Kopienas darba praktisko nozīmi šajā jautājumā un sniegs noderīgu pieredzi tās turpmākajā darbībā, IR PIEŅĒMUSI ŠO LĒMUMU. 1. pants Katru gadu prezidentvalsts nosūta dalībvalstīm aptaujas lapu, kas ir izveidota, lai parādītu, kā tās ir īstenojušas tiesību aktus, ko attiecībā uz patvērumu pieņēmusi Padome un par imigrāciju atbildīgie ministri. Aptaujas lapā iekļauj šādus jautājumus: - noteikumi, politika un praktiskie pasākumi, ko dalībvalstis ir pieņēmušas iepriekšējā gadā kādā no jomām, uz kurām attiecas 1. punktā minētie tiesību akti, - grūtības, kas radušās šādu noteikumu, politikas un praktisko pasākumu pieņemšanā, - iespējamība, ka tuvākajā laikā pieņems noteikumus, politiku un praktiskos pasākumus jomās, kas minētas pirmajā ievilkumā, - minēto instrumentu, noteikumu, politikas un praktisko pasākumu praktiskā piemērošana un ar to saistītās grūtības. 2. pants Pamatojoties uz 1. pantā minēto aptaujas lapu, dalībvalstis sagatavo informatīvu dokumentu, kurā tās var iekļaut regulāro iesniegumu attiecīgās daļas, ko tās iesniegušas Informācijas un apmaiņas centram patvēruma jautājumos (CIREA), un uz kuru tās var atsaukties. 3. pants Padomes Ģenerālsekretariāts iztulko 2. pantā minētos informatīvos dokumentus un nodod tos visu dalībvalstu un Komisijas rīcībā. Tas sagatavo arī kopsavilkuma ziņojumu, pamatojoties uz informatīvajiem dokumentiem. 4. pants Pamatojoties uz kopsavilkuma ziņojumu un citiem attiecīgiem materiāliem, piemēram, tiem, kas saņemti no ANO augstā komisāra bēgļu jautājumos (UNCHR) un attiecīgā gadījumā no nevalstiskām organizācijām, prezidentvalsts, sadarbojoties ar Komisiju un apspriedusies ar UNHCR, izveido ziņojumu, kurā iekļauta analīze, sniedzot ieteikumus attiecībā uz to, inter alia, vai ir jautājumi, par kuriem ir vajadzīga turpmāka dalībvalstu viedokļu apmaiņa, un vai ir vajadzīgi papildu pasākumi. Šo ziņojumu pārbauda Padomes struktūras, lai to iesniegtu Padomei izskatīšanai. Prezidentvalsts aicina UNHCR izteikt viedokli par ziņojumu un nodrošina, ka atsauksmes paziņo dalībvalstīm. 5. pants Aptaujas lapu nosūta dalībvalstīm katru gadu līdz 1. jūlijam, un dalībvalstis iesniedz to informatīvos dokumentus līdz attiecīgā gada 1. oktobrim. Pirmā aptaujas lapa attiecas uz tiesību aktu īstenošanu laikā līdz 1997. gada 1. jūlijam. Luksemburgā, 1997. gada 26. jūnijā Padomes vārdā — priekšsēdētājs H. Van Mierlo [1] OV C 319, 26.10.1996., 1. lpp. --------------------------------------------------